CELEX: 62014TN0199
Language: bg
Date: 2014-03-28 00:00:00
Title: Дело T-199/14: Жалба, подадена на 28 март 2014 г.  — Vanbreda Risk & Benefits/Комисия

26.5.2014   
            
            
               BG
            
            
               Официален вестник на Европейския съюз
            
            
               C 159/36
            
         Жалба, подадена на 28 март 2014 г. — Vanbreda Risk & Benefits/Комисия
   (Дело T-199/14)
   2014/C 159/49
   Език на производството: френски
   
      Страни
   
   
      Жалбоподател: Vanbreda Risk & Benefits (Антверпен, Белгия) (представители: P. Teerlinck и P. de Bandt, avocats)
   
      Ответник: Европейска комисия
   
      Искания
   
   Жалбоподателят иска от Общия съд:
   
               —
            
            
               да отмени решението на Европейската комисия от 30 януари 2014 г. (Ref. Ares(2014)221245), с което Комисията отхвърля офертата на VANBREDA RISK & BENEFITS SA по партида 1 на обществена поръчка 2013/S 155-269617 (процедура за възлагане на обществена поръчка № OIB.DR.2/PO/2013/062/591) и възлага поръчката на дружеството Marsh SA,
            
         
               —
            
            
               да разпореди представянето на документите, посочени в глава III (процесуално-организационни действия) от настоящата жалба,
            
         
               —
            
            
               да установи наличието на извъндоговорна отговорност на Комисията и да осъди същата да заплати на жалбоподателя обезщетение в размер на 1 000 000 EUR за пропуснатата възможност да спечели обществената поръчка, за пропуснатите референции и за претърпените неимуществени вреди,
            
         
               —
            
            
               във всички случаи да осъди Комисията да заплати разноските по настоящото производство.
            
         
      Правни основания и основни доводи
   
   В подкрепа на жалбата си жалбоподателят излага само едно правно основание — незаконосъобразност на решението на Комисията да възложи обществената поръчка на дружество, което в нарушение на спецификацията на поръчката не е приложило към офертата си споразумение/пълномощно, с което всички застрахователи, участващи в консорциума, поемат солидарна отговорност във връзка с изпълнението на поръчката.
   Това основание е разделено на три части, по които жалбоподателят твърди, че Комисията:
   
               —
            
            
               е нарушила принципа на равенство на оферентите, член 111, параграф 5 и член 113, параграф 1 от Финансовия регламент (1), член 146, параграфи 1 и 2, член 149, параграф 1 и член 158, параграфи 1 и 3 от Регламента за прилагане (2), както и изискванията в спецификацията на поръчката, като е приела офертата на Marsh за съответстваща на тези изисквания, въпреки че тя не включва споразумение/пълномощно, надлежно подписано от всички участващи в консорциума застрахователи съгласно изискванията в спецификацията,
            
         
               —
            
            
               е нарушила принципа на равно третиране на оферентите, както и член 112, параграф 1 от Финансовия регламент и член 160 от Регламента за прилагане, като е позволила на Marsh да измени офертата си след крайния срок за представяне на офертите,
            
         
               —
            
            
               е нарушила принципа на прозрачност във връзка с член 102, параграф 1 от Финансовия регламент, като е отказала да даде точен отговор на въпроса на жалбоподателя дали споразумението/пълномощното е било подписано от всички застрахователи, участващи в консорциума Marsh, и дали този документ е бил приложен към офертата на Marsh.
            
         
      (1)  Регламент (ЕС, Евратом) № 966/2012 на Европейския парламент и на Съвета от 25 октомври 2012 година относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (ОВ L 298, стр. 1).
   
      (2)  Делегиран регламент (ЕС) № 1268/2012 на Комисията от 29 октомври 2012 година относно правилата за прилагане на Регламент (ЕС, Евратом) № 966/2012 на Европейския парламент и на Съвета относно финансовите правила, приложими за общия бюджет на Съюза (ОВ L 362, стр. 1).